钦定古今图书集成/明伦汇编/皇极典/第250卷 > 诗经 > 周颂昊天
## 钦定古今图书集成/明伦汇编/皇极典/第250卷 > 诗经 > 周颂昊天

《昊天有成命》，二后受之。成王不敢康，夙夜基命，宥密
于缉熙，单厥心，肆其靖之。

〈朱注〉言天祚周以天下，既有定命而文、武受之矣。成王继之，又能不敢康宁，而其夙夜积德以承藉天命者，又宏深而静密，是能继续光明文武之业而尽其心，故今能安靖天下，而保其所受之命也。